ডাভে কয় যে কাৰ্যপালিকাই বিচাৰক নিযুক্তিত হস্তক্ষেপ কৰাৰ কথা কৈ ন্যায়পালিকাই হাত সাৱটি বহি থাকিব নোৱাৰিব। ন্যায়পালিকাই তাৰ বিৰোধিতা কৰিব লাগিব। যথোচিত উত্তৰ দিব লাগিব। তেওঁ কয় যে ন্যায়পালিকা বাহিৰৰ পৰা নহয় ভিতৰৰ পৰাহে দুৰ্বল হৈ পৰিছে। দুই এক ব্যতিক্ৰম বাদ দিলে আজিৰ সৰহ সংখ্যক ন্যায়াধীশৰ তেনে কোনো পাৰদৰ্শিতা নাই, তেওঁলোকৰ জ্ঞানৰ পৰিসীমাও সীমাবদ্ধ । সৰ্বোপৰি, তেওঁলোকৰ কোনো দায়বদ্ধতা নাই।